|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

07.04.2025 г.

**Великденско настроение за цялото семейство с любими анимации в A1 Видеотека**

* *От 7 до 21 април абонатите на А1 Видеотека на A1 Xplore TV могат да наемат хитови заглавия с 50% отстъпка.*
* *„Гарфилд: Филмът“, „Хотел Трансилвания 4: Трансформания“ и „Котаракът в чизми 2“ са само част от анимациите, подходящи за цялото семейство.*
* *Филмите могат да бъдат наети за 48 часа и да бъдат гледани неограничен брой пъти в този период.*

През април A1 Видеотека на [A1 Xplore TV](https://www.a1.bg/a1-xplore-tv) кани зрителите на истински празник за цялото семейство, включващ големи усмивки, супергерои, сърфиращи пингвини и пухкави бойци. В рамките на кампанията, от 7 до 21 април, абонатите на A1 Xplore TV ще могат да се насладят на любими анимации на специални цени с 50% отстъпка.

Гарфилд – обичаният, саркастичен, вечно гладен оранжев котарак – се завръща с ново приключение, което този път ще го извади от зоната му на комфорт и ще го изправи пред най-голямото изпитание досега: семейството. Зрителите на А1 Видеотека ще могат да проследят историята, в която след неочаквана среща с баща си Вик, уличен котарак с буен характер и престъпно минало, Гарфилд е въвлечен в опасна мисия. Заедно с верния си приятел Оди, те трябва да изпълнят план, свързан с кражба от зоологическа градина, да се справят с група опасни животни и да намерят общ език помежду си.

Светът на чудовищата се преобръща с главата надолу в последната част от поредицата „Хотел Трансилвания 4: Трансформания“. Когато „лъчът на трансформацията“ се разваля, Дракула и приятелите му се превръщат в хора, а зетят му Джони – в чудовище. Така те заедно се впускат в надпревара с времето, за да върнат нещата по местата им. С много хумор и симпатични герои, филмът носи настроение и забава – идеален избор за празнично кино.

Феновете на приключенията ще могат да се насладят на „Котаракът в чизми 2: Последното желание“, където легендарният авантюрист Котаракът в чизми се завръща за още по-зрелищно и емоционално приключение. След години безстрашни подвизи, той открива, че е изразходвал осем от деветте си живота. Решен да си ги върне, Котаракът поема на опасна мисия в търсене на магическата звезда, която сбъдва желания. По пътя си среща както нови врагове, така и верни съюзници – включително сладкото кученце Перито и старата му любов – Кити Мека лапичка. Абонатите на [A1 Xplore TV](https://www.a1.bg/a1-xplore-tv) ще могат да се потопят в историята и да проследят в какви приключения ще успеят да се забъркат героите.

A1 Видеотека на [A1 Xplore TV](https://www.a1.bg/a1-xplore-tv) предлага разнообразие от български и чуждестранни заглавия във всички жанрове. Всеки месец се добавят нови предложения, които могат да се наемат за 48 часа и да се гледат неограничен брой пъти. Благодарение на вграден изкуствен интелект, платформата предлага персонализирани препоръки според вкуса на зрителя.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e* *340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*